Neuvoston asetus (EY) N:o 2329/98, annettu 22 päivänä lokakuuta 1998, viininviljelyaloja koskevien tilastotietojen keruusta annetun asetuksen (ETY) N:o 357/79 muuttamisesta



Virallinen lehti nro L 291 , 30/10/1998 s. 0002 - 0003



NEUVOSTON ASETUS (EY) N:o 2329/98, annettu 22 päivänä lokakuuta 1998, viininviljelyaloja koskevien tilastotietojen keruusta annetun asetuksen (ETY) N:o 357/79 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että asetuksessa (ETY) N:o 357/79 (3) annetaan perussäännökset viininviljelyalojen tilastotietojen keruusta; keruun tulosten avulla voidaan määritellä yhteisön tuotantomahdollisuudet sekä tuotannon kehitys keskipitkällä ajalla, asetuksessa (ETY) N:o 357/79 määritellystä järjestelmästä olisi tehtävä entistä joustavampi, ei yksistään tekniikan ja tietojenkäsittelyn kehityksen vuoksi, vaan myös jäsenvaltioilta vaadittujen tilastotoimien aiheuttaman työtaakan keventämiseksi, asetuksessa (ETY) N:o 357/79 säädetään, että asianomaisten jäsenvaltioiden on joka kymmenes vuosi tehtävä viininviljelyaloja koskeva perustutkimus; teknisten ja käytännön syiden vuoksi tietyt jäsenvaltiot katsovat kuitenkin, että tämä toimi olisi toteutettava asetuksessa (ETY) N:o 571/88 (4) säädetyn maatilojen rakennetta koskevan yhteisön tilastotietojen keruun yhteydessä, ja joustavan menetelmän mukaisesti olisi annettava jäsenvaltioille mahdollisuus käyttää neuvoston asetuksessa (ETY) 2392/86 (5) säädettyä viinitilarekisteriä perustutkimuksen tietojen lähteenä, koska tietojenkäsittelyn kehityksen ansiosta voidaan saada yhä tarkempia ja täydellisempiä tietoja ajantasaisen viinitilarekisterin sisältämien luotettavien tietojen pohjalta, ON ANTANUT TÄMÄN ASETUKSEN: 1 artikla Muutetaan asetus (ETY) N:o 357/79 seuraavasti: 1) lisätään 1 artiklan 1 kohtaan alakohta seuraavasti: "Jos neuvoston asetuksessa (ETY) N:o 571/88 (*) säädetty maatilojen rakennetta koskeva yhteisön tilastotietojen keruu järjestetään enintään 12 kuukautta ennen ensimmäisen alakohdan ensimmäisessä luetelmakohdassa säädettyä perustutkimusta, tai enintään 12 kuukautta sen jälkeen, nämä kaksi tutkimusta voidaan tehdä samanaikaisesti. Jäsenvaltioiden on ilmoitettava komissiolle ennakolta aikomuksestaan käyttää tätä säännöstä. (*) EYVL L 56, 2.3.1988, s. 1";2) lisätään 2 artiklan 3 kohdan A alakohtaan alakohta seuraavasti: "Vuoden 1999 perustutkimuksen osalta Portugali saa kuitenkin toimittaa tiedot viinilajikkeista, jotka edustavat yhteensä vähintään 53 prosenttia viininvalmistukseen käytettävien rypälelajikkeiden kokonaisviljelyalasta." 3) lisätään 3 artiklaan 4 kohta seuraavasti: "4. Jäsenvaltiot, jotka ovat ottaneet käyttöön viinitilarekisterin koko alueellaan tai joillakin alueillaan ja jotka varmistavat sen vuotuisen ajan tasalle saattamisen asetuksen (ETY) N:o 2392/86 mukaisesti, voivat käyttäen lähteenä viinitilarekisterin tietoja ilmoittaa komissiolle perustutkimuksen tiedot." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 22 päivänä lokakuuta 1998. Neuvoston puolesta W. MOLTERER Puheenjohtaja (1) EYVL C 257, 15.8.1998, s. 8 (2) EYVL C 328, 26.10.1998 (3) EYVL L 54, 5.3.1979, s. 124, asetus sellaisena kuin se on viimeksi muutettuna vuoden 1994 liittymisasiakirjalla. (4) EYVL L 56, 2.3.1988, s. 1, asetus sellaisena kuin se on viimeksi muutettuna komission päätöksellä 98/377/EY (EYVL L 168, 13.6.1998, s. 29). (5) EYVL L 208, 31.7.1986, s. 1. asetus sellaisena kuin se on viimeksi muutettuna asetuksella (EY) N:o 1596/96 (EYVL L 206, 16.8.1996, s. 38).